ארכיון שירים - מקום מוצל וקריר - חבצלת שפירא
שירים	ערב פורים
חבצלת שפירא 27 ביוני, 2017 | 3:49	שירים	השאר תגובה	הירח מלא והאוויר מלא שירים דתיים וקולות של ילדים וילדים בבגדים מבריקים וכמיהה אוי האוויר נוטף כמיהה אוי האוויר חם וסמיך מרוב כמיהה בערב פורים מרוב כמיהה סמיכה חמה מתקתקה חמצמצה אוי האוויר נוטף אוי הגופים נוטפים נוטפים מיצים אוי האוויר חמוץ מרוב מיצי גוף סמיכים דביקים צמיגיים אין להם דרך ואין להם מוצא נדבקים בתעלותיהם סותמים את התעלות את ...
חבצלת שפירא 18 ביוני, 2017 | 4:27	שירים	השאר תגובה	*** הימים האלה, הו כן, הימים האלה, הו, הימים בדיוק, בדיוק הימים האלה, כן, הו כן, בדיוק, בדיוק עליהם אני מצביעה בדיוק עליהם אני מדברת מתחתיהם בדיוק אני זוחלת, חופרת, נאבקת להשתחרר מלפיתתם נואשת, ואלה בדיוק הימים האלה, שלא נשמעו לנו שלא נשמעו לי שלא נשמעו לאיש וחרישיים כשלג צנחו בקול חבטה רך של מזרן קברו אותי תחתם. הו בדיוק, ...
חבצלת שפירא 13 ביוני, 2017 | 2:55	שירים	השאר תגובה	השביל נוצץ באור פנסים השביל מתפתל על האבנים קו זהיר ודק, ובסופו רסיסים של צדף עדין, קונכייה בצבעי אדמה שקועים בתוך עיסה צמיגית גם היא בצבעי אדמה גם היא נוצצת. קרא עוד »
חבצלת שפירא 26 במרץ, 2017 | 5:17	שירים	השאר תגובה	ואני רוצה לתת את גופי לעוד מישהו כלומר הייתי רוצה לתת את גופי לעוד מישהו כלומר נתינה שיש בה שמחה נתינה שיש בה תענוג שיבקר בו כמו בעיר אירופאית יתפעל מהמדרכות המרוצפות, יצלם ספסלים ופנסי רחוב יטמון את עטיפות המסטיק בכיסו, שלא ללכלך (תייר הוא תמיד שגריר) שיקרא במדריך על האטרקציות, הכנסיות והמוזיאונים יחוש יִרְאה מול קדרותם הדוממת. שֶׁיָרים עיניו ...
חבצלת שפירא 26 בספטמבר, 2016 | 5:09	שירים	השאר תגובה	נִשְׁאֲרוּ לָנוּ מַסְטִיקִים וְנִשְׁאַר לָנוּ שׁוֹקוֹלָד נִשְׁאֲרוּ לָנוּ כְּרוּבִים וְנִשְׁאַר לָנוּ קֶמַח נִשְׁאַר לָנוּ אוֹרֵז וְנִשְׁאֲרוּ לָנוּ עַגְבָנִיּוֹת נִשְׁאֲרוּ גְּלָלִים קְטַנִּים שֶׁל עַכְבָּרִים שֶׁאָכְלוּ אֶת כָּל הַגְּזָרִים וְתַפּוּחֵי הָאֲדָמָה וַעֲדַיִן נִשְׁאֲרוּ לָנוּ דַּפִּים לִקְרֹעַ וּסְדִינִים לִמְצֹץ וְכָרִיּוֹת וּשְׂמִיכוֹת. אַתָּה יָכֹל לַחְשֹׁב שֶׁאֲנַחְנוּ מְפַגְּרִים יוֹשְׁבִים מוּל הַחַלּוֹן בִּטְרֶנִינְג וְלוֹעֲסִים סֻכָּרִיּוֹת וְאֵין לָנוּ אוֹרְחִים. אֲבָל אֲנַחְנוּ מַרְתִּיחִים מַיִם וְשׁוֹתִים תֵּה חַם וְעִם ...
חבצלת שפירא 20 בספטמבר, 2016 | 6:11	שירים	השאר תגובה	1 כְּשֶׁהָעִיר נִתְקֶלֶת בַּיָּם אֵין לָהּ לְאָן לְהִתְרַחֵב הִיא עוֹצֶרֶת אֲבָל נִשְׁמָתָהּ יוֹצֵאת אֵלָיו וְרוּחוֹ נוֹשֶׁבֶת בָּהּ עַל הַסַּף הֵם עוֹשִׂים אָהֲבָה בִּקְצוֹת הָאֶצְבָּעוֹת הָעִיר קָשָׁה הַיָּם רַךְ אֶבֶן וּבֶּטוֹן, הִיא אֲטוּמָה וּמוּצָקָה וּפְרוּצָה לְכָל רוּחַ הוּא שׁוֹטֵף לְתוֹכָהּ מְשַׁקֵּף אוֹר וְחֹשֶׁךְ, מָלוּחַ הִיא מָרָה, מַבָּטָהּ מֻפְנֶה פְּנִימָה הוּא מְשַׁלֵּחַ בָּהּ לְשׁוֹנוֹתָיו מִתְרַחֵב, מִתְנַפֵּץ לְתוֹכָהּ הִיא מְכַרְסֶמֶת בּוֹ הוּא ...
חבצלת שפירא 15 בספטמבר, 2016 | 5:09	שירים	השאר תגובה	אֲנִי חוֹשֶׁבֶת עַל כְּתִיבָה כְּדֵי לֹא לַחְשֹׁב עַל גְּבָרִים וְחוֹשֶׁבֶת עַל גְּבָרִים כְּדֵי לֹא לַחְשֹׁב עַל כְּתִיבָה וּבְמַחְשַׁבְתִּי שְׁלָשְׁתֵּנוּ, אֲנִי וְהַגְּבָרִים וְהַכְּתִיבָה סוֹבְבִים בְּמַעְגָּל עִוְעִים נוֹתְנִים יָדַיִם כְּרוּתוֹת, רוֹקְדִים עַד שֶׁרַגְלֵינוּ מְדַמְּמוֹת וַאֲנַחְנוּ נוֹפְלִים קרא עוד »
חבצלת שפירא 10 בספטמבר, 2016 | 4:56	שירים	השאר תגובה	לֹא הֶאֱמַנְתִּי בַּמִּדְבָּר עַד שֶׁבָּאתִי אֶל תּוֹכוֹ. אֶל תּוֹךְ תּוֹכוֹ, הֵיכָן שֶׁהֶהָרִים הֵיכָן שֶׁהָאָפֹר וְהַחוּם וְהַצָּהֹב הֵיכָן שֶׁהַדְּמָמָה הַגְּדוֹלָה. בַּלַּיְלָה שָׁכַב אִתִּי גֶּבֶר שָׂעִיר וְעֵינָיו עֵינֵי צְבִי בְּתוּלִיּוֹת וְרָעוֹת. חָזַרְתִּי הַבַּיְתָה, שָׁתִיתִי שִׁבְעָה לִיטְרִים שֶׁל מַיִם וְשׁוּב לֹא הֶאֱמַנְתִּי בְּדָבָר. 2004
חבצלת שפירא 1 בספטמבר, 2016 | 10:02	שירים	השאר תגובה	כְּשֶׁנּוֹלַדְתִּי נָתְנוּ לִי שֵׁם שֶׁל פֶּרַח. זֶה הָיָה מִזְּמַן. רַחֲמָהּ שֶׁל אִמִּי הִתְכַּוֵּץ מֵאָז גַּם הַבֵּיצִיּוֹת כְּבָר לֹא מָה שֶׁהָיוּ זָוִיּוֹת הָעֵינַיִם מַצְמִיחוֹת מְנִיפָה עֲדִינָה כְּמוֹ זוֹ שֶׁקָּנְתָה פַּעַם בְּבַּנְגְּקוֹק מֶשִׁי סָגֹל מְצֻיָּר בַּיָּד כְּתָמִים מְהִירִים, כְּחֻלִּים וּלְבָנִים שֶׁמִּתְיַצְּבִים לְפֶתַע וְהוֹפְכִים לְזוּג סַחְלָבִים.
חבצלת שפירא 29 ביוני, 2015 | 8:09	שירים	השאר תגובה	אֲנִי לֹא יוֹדַעַת לִהְיוֹת, אֲבָל אִם אֲבַקֵּשׁ יָפֶה אוּלַי יִתְּנוּ לִי לְהִשְׁתַּגֵּע. אֲנִי מַעֲדִיפָה לֹא לְדַבֵּר. הַמִּלִּים עֲרֵמוֹת שֶׁל צְלִילִים וּרְוָחִים בֵּינֵיהֶן, שֶׁנִּנְשֹׁם, אֲבָל אֲנַחְנוּ לֹא נוֹשְׁמִים וְהִדְבִּיקוּ לָהֶן אֵיזוֹ מַשְׁמָעוּת וּמִלְּבַדָּהּ הַכֹּל נְהָמוֹת קוֹפִים. אֲנִי מַעֲדִיפָה לִשְׁתֹּק – אֲצִילִית, מְפַזֶּרֶת מִסְתּוֹרִין וְאִי-נוֹחוּת מַשֶּׁהוּ אֱנוֹשִׁי – לֹא בְּדִיּוּק – רָחוֹק. אֲנִי מַעֲדִיפָה וּמִלְּבַדִּי הַנְּהָמוֹת עוֹלוֹת מֵעַצְמָן.
עמוד 1 מתוך 41234	»	ארכיון
יוני 2017 מרץ 2017 ספטמבר 2016 יוני 2015 מרץ 2015 דצמבר 2014 נובמבר 2014 ינואר 2014 דצמבר 2013 ספטמבר 2013 מאי 2013 אפריל 2013 פברואר 2013 ינואר 2013 ספטמבר 2012 מרץ 2012 פברואר 2012 ינואר 2012 דצמבר 2011 נובמבר 2011 אוקטובר 2011 מאי 2011 אפריל 2011 קטגוריות